ΓΡΑΠΤΗ ΕΡΩΤΗΣΗ E-0699/02

υποβολή: Sergio Berlato (UEN), Cristiana Muscardini (UEN),Roberta Angelilli (UEN), Roberto Bigliardo (UEN), Mauro Nobilia (UEN),Antonio Mussa (UEN), Sebastiano Musumeci (UEN), Adriana Poli Bortone (UEN)και Franz Turchi (UEN) προς την Επιτροπή

(13 Μαρτίου 2002)

Θέμα: Ορεινές περιοχές

Υπογραμμίζοντας ότι οι ευρωπαϊκές ορεινές περιοχές έχουν λειτουργίες γενικού ενδιαφέροντος σε περιβαλλοντικό, οικονομικό, κοινωνικό και πολιτιστικό επίπεδο και ότι αποτελούν επίσης μία εξαιρετική κληρονομιά που πρέπει να αξιοποιηθεί και να διαφυλαχθεί,

καταδεικνύοντας ότι, δεδομένης της ιδιομορφίας όσον αφορά την κατάστασή τους, του διασυνοριακού και περιφερειακού τους χαρακτήρα, καθώς και της δυσκολίαςλοποίησης συνεπών πολιτικών λόγω του κατακερματισμού τους, οι ορεινές περιοχές απαιτούν μία κοινή πολιτική,

ζητείται να προσδιορισθεί μία συνεπής ευρωπαϊκή πολιτική για το βουνό η δε Επιτροπή να εξετάσει, πιθανώς με τη συνδρομή εμπειρογνωμόνων, τους όρους βάσει των οποίων οι κατευθυντήριες γραμμές του ευρωπαϊκού χάρτη των ορεινών περιοχών θα μπορούσαν να μεταφρασθούν σε ευρωπαϊκό δίκαιο.

Απάντηση του κ. Barnier εξ ονόματος της Επιτροπής

(17 Μαΐου 2002)

Η Επιτροπή παρακολουθεί προσεκτικά την εξέλιξη του έργου του ευρωπαϊκού χάρτη ορεινών περιοχών. Διαπιστώνει ωστόσο ότι μέχρι σήμερα το έργο αυτό δεν έχει ακόμη εγκριθεί επισήμως από τη Συνέλευση των τοπικών και περιφερειακών αρχών της Ευρώπης.

Η ιδιαιτερότητα του βουνού αναγνωρίζεται από πολλές κοινοτικές πολιτικές και κυρίως από την περιφερειακή πολιτική και την κοινή γεωργική πολιτική.

Όσον αφορά την περιφερειακή πολιτική, το 95 % της έκτασης τω ορεινών περιοχών της ΕΕ είναι επιλέξιμο για κοινοτική βοήθεια για την περίοδο 2000-2006, είτε στο πλαίσιο του στόχου 1 (Κανταβρικός ορεινός όγκος και Σιέρρα Νεβάδα στην Ισπανία, Χάϊλαντς στη Σκοτία, ορεινοί όγκοι της Κεντρικής και Βόρειας Σουηδίας, βουνά της Ελλάδας, Νότια Απέννινα όρη, ορεινοί όγκοι της Κορσικής) είτε στο πλαίσιο του στόχου 2 (μέρος του γαλλικού κεντρικού ορεινού όγκου, των Άλπεων και των Πυρηναίων και τμήμα των Βόρειων Απεννίνων ορέων). Στο πλαίσιο αυτών των προγραμματισμών, προβλέπονται ειδικές δράσεις για εκμετάλλευση των δυνατοτήτων του βουνού, μείωση των μειονεκτημάτων του και διασφάλιση βιώσιμης ανάπτυξής του.

Επιπλέον, κοινοτικές πρωτοβουλίες όπως η Interreg III και Leader+ λαμβάνουνπόψη τους τη διάσταση βουνό. Έτσι, στο πλαίσιο του σκέλους B Διακρατική συνεργασία της Interreg III ενσωματώθηκε η ύπαρξη μιας αλπικής ζώνης. Το πρόγραμμα αυτό Αλπική ζώνη καλύπτει το σύνολο του αλπικού εδάφους και της αλπικής σύμβασης, δηλ. τη Γαλλία, την Ιταλία, την Ελβετία (με τις δικές της ομοσπονδιακές πιστώσεις), την Αυστρία, τη Γερμανία, την Σλοβενία και το Λιχτεντάιν. Αποσκοπεί στη συνέχιση της διακρατικής συνεργασίας που ξεκίνησε κατά την προηγούμενη περίοδο προγραμματισμού και έρχεται ως συμπλήρωμα των συνηθισμένων προγραμμάτων διασυνοριακής συνεργασίας που ευνοούν δράσεις περισσότερο τοπικού χαρακτήρα. Εξ άλλου, η Leader+ αποτελεί μια ευκαιρία για τα ορεινά αγροτικά εδάφη επιτρέποντας τη βελτίωση των σχέσεων μεταξύ των πόλεων και των αγροτικών περιοχών, τη δημιουργία νέωνπηρεσιών για τον πληθυσμό, την αξιοποίηση της φυσικής και πολιτιστικής κληρονομιάς, κλπ.

Η Επιτροπήπενθυμίζει επίσης στα Αξιότιμα Μέλη του Κοινοβουλίου ότι, στο πλαίσιο της δεύτερης έκθεσης για την οικονομική και κοινωνική συνοχή πουιοθετήθηκε στις 30 Ιανουαρίου 2001, οι ορεινές περιοχές αναγνωρίστηκαν, με βάση τις περιοχές με μόνιμα γεωγραφικά και/ή φυσικά μειονεκτήματα, ως μια από τις έξι εδαφικές προτεραιότητες της μελλοντικής πολιτικής της συνοχής.

Η Επιτροπήπενθυμίζει τέλος ότι θα ξεκινήσει προσεχώς μια μελέτη για τις ορεινές περιοχές της ΕΕ και τωνποψήφιων για ένταξη χωρών, το αντικείμενο της οποίας συμπίπτει με τις αρχές τουπόψη έργου του ευρωπαϊκού χάρτη, δηλαδή: τον καθορισμό της έννοιας του βουνού, βάσει επιστημονικών και αντικειμενικών κριτηρίων και λαμβάνονταςπόψη κυρίως το ύψος και την κλίση, την εδαφική οριοθέτηση των ορεινών ζωνών, την αντικειμενική διάγνωση της κατάστασης που θα περιλαμβάνει αφενός τη βαθμονόμηση και την αξιολόγηση των προβλημάτων που συνδέονται με τον ορεινό χαρακτήρα και αφετέρου μια περιγραφή των ειδικών αναγκών των ορεινών περιοχών και τέλος μια ανάλυση των δράσεων και των πολιτικών των κρατών μελών και της Ευρωπαϊκής Ένωσης που στοχεύουν στην αντιμετώπιση των προκλήσεων αυτών των ορεινών περιοχών και την καλύτερη εκμετάλλευση των δυνατοτήτων τους. Τα αποτελέσματα της μελέτης αυτής θα συμβάλουν στις συζητήσεις για το μέλλον της περιφερειακής πολιτικής μετά το 2006.

Σε ευρωπαϊκό επίπεδο, η Επιτροπή θα οργανώσει, στις 17 και 18 του προσεχούς Οκτωβρίου, σεμινάριο ειδικά αφιερωμένο στο βουνό. Το σεμινάριο αυτό θα συγκεντρώσει το σύνολο των παραγόντων του βουνού καθώς και τους φορείς λήψης αποφάσεων σε περιφερειακό, εθνικό και ευρωπαϊκό επίπεδο, συμπεριλαμβανομένων φυσικά συμμετεχών από τιςποψήφιες για ένταξη χώρες. Αυτό το ενημερωτικό σεμινάριο θα επιτρέψει να παρουσιαστούν στους φορείς της τοπικής ανάπτυξης οι κοινοτικές πολιτικέςπέρ του βουνού, με στόχο να διασφαλιστεί η καλύτερη χρήση των ήδη διαθέσιμων μέσων.